CELEX: 32011R1002
Language: fi
Date: 2011-10-10 00:00:00
Title: Neuvoston täytäntöönpanoasetus (EU) N:o 1002/2011, annettu 10 päivänä lokakuuta 2011 , Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 12 artiklan 1 kohdan täytäntöönpanosta

12.10.2011   
            
            
               FI
            
            
               Euroopan unionin virallinen lehti
            
            
               L 267/1
            
         NEUVOSTON TÄYTÄNTÖÖNPANOASETUS (EU) N:o 1002/2011,
   annettu 10 päivänä lokakuuta 2011,
   Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 359/2011 12 artiklan 1 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Iranin tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä 12 päivänä huhtikuuta 2011 annetun neuvoston asetuksen (EU) N:o 359/2011 (1) ja erityisesti sen 12 artiklan 1 kohdan,
   sekä katsoo seuraavaa:
   
               (1)
            
            
               Neuvosto antoi 12 päivänä huhtikuuta 2011 asetuksen (EU) N:o 359/2011.
            
         
               (2)
            
            
               Iranin jatkuvien ihmisoikeusloukkauksien vuoksi asetuksen (EU) N:o 359/2011 liitteessä I olevaan luetteloon henkilöistä, yhteisöistä ja elimistä, joihin sovelletaan rajoittavia toimenpiteitä, olisi lisättävä uusia henkilöitä,
            
         ON HYVÄKSYNYT TÄMÄN ASETUKSEN:
   1 artikla
   Lisätään tämän asetuksen liitteessä luetellut henkilöt asetuksen (EU) N:o 359/2011 liitteessä I olevaan luetteloon.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 10 päivänä lokakuuta 2011.
      
         
            Neuvoston puolesta
         
         
            Puheenjohtaja
         
         C. ASHTON
      
   
   
      (1)  EUVL L 100, 14.4.2011, s. 1.
   
      LIITE
      
         Luettelo 1 artiklassa tarkoitetuista henkilöistä
      
      
         Henkilöt
      
      
                   
               
               
                  Nimi
               
               
                  Tunnistetiedot
               
               
                  Perusteet
               
               
                  Luetteloon merkitsemisen päivämäärä
               
            
                  1.
               
               
                  ABBASZADEH-MESHKINI, Mahmoud
               
               
                   
               
               
                  Sisäasiainministeriön poliittinen johtaja.
                  Vastaa poliittisia puolueita ja ryhmiä koskevan lain 10 artiklan mukaisen komitean päällikkönä mielenosoitusten ja muiden julkisten tapahtumien sallimisesta ja poliittisten puolueiden rekisteröinnistä.
                  Keskeytti vuonna 2010 kahden Mousaviin liittyvän reformistisen poliittisen puolueen toiminnan (Islamic Iran Participation Front ja Islamic Revolution Mujahedeen Organisation).
                  Kieltänyt vuodesta 2009 johdonmukaisesti ja jatkuvasti kaikki hallituksen vastaiset kokoontumiset eli perustuslaillisen oikeuden osoittaa mieltä, mikä on johtanut siihen, että rauhanomaisia mielenosoittajia on pidätetty kokoontumisvapautta koskevan oikeuden vastaisesti.
                  Kielsi vuonna 2009 myös oppositiolta luvan järjestää tilaisuuden niiden henkilöiden muistoksi, jotka on surmattu presidentinvaaleihin liittyvän vastustuksen vuoksi.
               
               
                  10.10.2011
               
            
                  2.
               
               
                  AKBARSHAHI Ali-Reza
               
               
                   
               
               
                  Teheranin poliisin päällikkö.
                  Vaalien jälkeisten mielenosoitusten hajottamisesta Human Rights Watchille raportoineet todistajat kertovat hänen poliisijoukkonsa syyllistyneen laittomaan väkivaltaan pidätettyjä ja oikeudenkäyntiä odottavia kohtaan.
                  Teheranin poliisi osallistui vuonna 2009 Teheranin yliopistoasuntoloihin tehtyihin iskuihin, joissa poliisi ja Basiji-joukot haavoittivat yli sataa opiskelijaa iranilaisen Majlis-komission mukaan.
               
               
                  10.10.2011
               
            
                  3.
               
               
                  AKHARIAN Hassan
               
               
                   
               
               
                  Karadjissa sijaitsevan Radjaishahrin vankilan osasto 1:n vartija.
                  Useat entiset vangit ovat kertoneet hänen syyllistyneen kidutukseen ja estäneen vankeja saamasta hoitoa. Yksi Radjaisharin vangeista on kertonut kaikkien vartijoiden pahoinpidelleen häntä ja Akharianin olleen asiasta täysin tietoinen.
                  Lisäksi tiedetään ainakin yhden vangin, Mohsen Beikvandin, kuolleen Akharianin ollessa vartijana.
               
               
                  10.10.2011
               
            
                  4.
               
               
                  AVAEE Seyyed Ali-Reza (alias AVAEE Seyyed Alireza)
               
               
                   
               
               
                  Teheranin tuomioistuimen presidentti.
                  Syyllistynyt ihmisoikeuksien rikkomuksiin, mielivaltaisiin pidätyksiin, vankien oikeuksien epäämiseen ja teloitusten lisäämiseen.
               
               
                  10.10.2011
               
            
                  5.
               
               
                  BANESHI Jaber
               
               
                   
               
               
                  Shirazin syyttäjä.
                  Vastuussa kuolemanrangaistusten ylenmääräisestä ja kasvavasta käytöstä, määrännyt lukuisia kuolemantuomioita. Toimi syyttäjänä vuonna 2008 Shirazin pommi-iskujen tapauksessa, jota hallinto käytti tekosyynä usean hallintoa vastustavan tuomitsemiseksi kuolemaan.
               
               
                  10.10.2011
               
            
                  6.
               
               
                  FIRUZABADI kenraalimajuri dr. Seyeed Hasan (alias FIRUZABADI kenrm dr. Seyed Hasan; FIROUZABADI kenrm dr. Seyyed Hasan, FIROUZABADI kenrm dr. Seyed Hassan)
               
               
                  Syntynyt 3.2.1951
                  Machhadissa
               
               
                  Iranin yhdistyneiden asevoimien komentaja.
                  Myös kansallisen turvallisuusneuvoston SNCS:n jäsen. Korkea-arvoisin sotilaskomentaja, johtaa kaikkia sotilasosastoja ja -toimintoja, myös islamilaista vallankumouskaartia IRGC:ta ja poliisia. Hänen komentamansa joukot syyllistyivät raakoihin väkivaltaisuuksiin rauhanomaisia mielenosoittajia kohtaan ja massapidätyksiin.
               
               
                  10.10.2011
               
            
                  7.
               
               
                  GANJI Mostafa Barzegar
               
               
                   
               
               
                  Qomin yleinen syyttäjä.
                  Vastuussa lukuisten rikoksesta epäiltyjen mielivaltaisesta pidättämisestä ja pahoinpitelystä Qomissa. Osallinen oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä: teloitusten määrä on kasvanut jyrkästi vuoden alusta lähtien.
               
               
                  10.10.2011
               
            
                  8.
               
               
                  HABIBI Mohammad Reza
               
               
                   
               
               
                  Isfahanin apulaissyyttäjä.
                  Osallisena oikeudenmukaisen oikeudenkäynnin epäämiseen pidätetyiltä. Esimerkiksi Abdollah Fathi teloitettiin toukokuussa 2011, koska Habibi ei välittänyt hänen oikeudestaan tulla kuulluksi tai mielenterveysongelmistaan maaliskuussa 2010 käydyn oikeudenkäynnin aikana.
                  Näin ollen Habibi on osallisena oikeusturvan vakavaan loukkaukseen, mikä on edistänyt kuolemanrangaistuksen ylenmääräistä ja kasvavaa käyttöä: teloitusten määrä on kasvanut jyrkästi vuoden alusta lähtien.
               
               
                  10.10.2011
               
            
                  9.
               
               
                  HEJAZI Mohammad
               
               
                  Syntynyt 1956
                  Ispahanissa
               
               
                  IRGC:n Sarollah-joukkojen päällikkö Teheranissa, entinen Basij-joukkojen päällikkö.
                  Sarollah-joukot olivat keskeisessä asemassa vaalien jälkeisissä tukahduttamistoimissa.
                  Mohammad HEJAZI kirjoitti 26.6.2009 terveysministeriölle kirjeen, jossa kielletään vaalien jälkeisissä tapahtumissa loukkaantuneiden tai sairaalahoitoon joutuneiden henkilöiden asiakirjojen tai potilaskertomusten julkistaminen, mikä kielii peittelystä.
               
               
                  10.10.2011
               
            
                  10.
               
               
                  HEYDARI Nabiollah
               
               
                   
               
               
                  Iranin lentokenttäpoliisin päällikkö.
                  Pidätyttänyt kesäkuusta 2009 lähtien Imam Khomeinin kansainvälisellä lentokentällä, myös kansainvälisellä alueella, iranilaisia mielenosoittajia, jotka pyrkivät pakenemaan maasta tukahduttamistoimien alettua.
               
               
                  10.10.2011
               
            
                  11.
               
               
                  JAVANI Yadollah
               
               
                   
               
               
                  IRGC:n poliittisen toimiston päällikkö.
                  Ensimmäisiä korkea-arvoisia virkamiehiä, joka vaati Moussavin, Karroubin ja Khatamin pidättämistä. Kannattanut toistuvasti väkivallan ja raakojen kuulustelumenetelmien käyttöä vaalien jälkeisiä tapahtumia arvostelevia kohtaan (millä perustellaan tunnustusten televisiointia), antanut IRGC:n ja Basijin välityksellä jaetuissa julkaisuissa määräyksiä toisinajattelijoiden laittomasta pahoinpitelystä.
               
               
                  10.10.2011
               
            
                  12.
               
               
                  JAZAYERI Massoud
               
               
                   
               
               
                  Iranin yhdistyneiden asevoimien apulaiskomentaja, vastaa kulttuuriasioista (eli State Defence Publicity HQ).
                  Osallistui aktiivisesti tukahduttamistoimiin. Varoitti Kayhanin haastattelussa, että useat mielenosoittajat Iranissa ja sen ulkopuolella on tunnistettu ja joutuvat aikanaan vastuuseen. Kehottanut avoimesti ulkomaalaisten joukkotiedotusvälineiden ja Iranin opposition tukahduttamiseen. Pyysi vuonna 2010 hallitusta tiukentamaan lakeja, jotka koskevat ulkomaisten tiedotusvälineiden kanssa yhteistyötä tekeviä iranilaisia.
               
               
                  10.10.2011
               
            
                  13.
               
               
                  JOKAR Mohammad Saleh
               
               
                   
               
               
                  Basijin opiskelijajoukkojen komentaja.
                  Osallistui aktiivisesti mielenosoitusten tukahduttamistoimiin kouluissa ja yliopistoissa sekä aktivistien ja journalistien laittomaan vangitsemiseen.
               
               
                  10.10.2011
               
            
                  14.
               
               
                  KAMALIAN Behrouz
               
               
                  Syntynyt 1983
                  Teheranissa
               
               
                  IRCG:hen kytkeytyvän Ashiyaneh-kyberryhmän päällikkö.
                  Behrouz Kamalianin perustama Achiyaneh Digital Security on vastuussa sekä kotimaisiin hallituksen vastustajiin ja uudistusmielisiin että ulkomaisiin instituutioihin kohdistetuista tietoverkkohyökkäyksistä. Revolutionary Guard's Cyber Defence Command piti vielä 21.6.2009 internetsivuillaan vaalien jälkeisissä mielenosoituksissa otetuiksi väitettyjä valokuvia ihmisten kasvoista, ja iranilaisia pyydettiin "tunnistamaan mielenosoittajat".
               
               
                  10.10.2011
               
            
                  15.
               
               
                  KHALILOLLAHI Moussa (alias KHALILOLLAHI Mousa)
               
               
                   
               
               
                  Tabrizin syyttäjä.
                  Osallisena Sakineh Mohammadi-Ashtianin tapauksessa, vastustanut tämän vapauttamista useaan otteeseen, osallistunut oikeusturvan vakaviin loukkauksiin.
               
               
                  10.10.2011
               
            
                  16.
               
               
                  MAHSOULI Sadeq (alias MAHSULI, Sadeq)
               
               
                  Syntynyt 1959/1960
                  Oroumiehissa (Iran)
               
               
                  Entinen sisäasiainministeri elokuuhun 2009.
                  Sisäministeri Mahsoulin alaisia olivat kaikki poliisivoimat, sisäministeriön turvallisuushenkilöstö sekä siviilipukuinen poliisi. Hänen komentamansa joukot olivat vastuussa Teheranin yliopiston opiskelija-asuntoloihin 14.6.2009 tehdyistä hyökkäyksistä ja opiskelijoiden kiduttamisesta ministeriön kellarissa (kuuluisa taso - 4). Muita mielenosoittajia pahoinpideltiin vakavasti Kahrizakin pidätyskeskuksessa, joka toimi Mahsoulin valvonnassa olevan poliisin alaisuudessa.
               
               
                  10.10.2011
               
            
                  17.
               
               
                  MALEKI Mojtaba
               
               
                   
               
               
                  Kermanshah'n syyttäjä.
                  Vastuussa kuolemantuomioiden määrän dramaattisesta kasvusta, esimerkiksi 3.1.2010 seitsemän vankia hirtettiin Kermanshahin keskusvankilassa tuomari Malekin syytetoimien johdosta. Näin ollen vastuussa kuolemanrangaistuksen ylenmääräisestä ja kasvavasta käytöstä.
               
               
                  10.10.2011
               
            
                  18.
               
               
                  OMIDI Mehrdad
               
               
                   
               
               
                  Iranin poliisin tietokonerikollisuuden yksikön päällikkö.
                  Vastuussa siitä, että tuhansia Internetiä käyttäviä uudistusmielisiä ja hallituksen poliittisia vastustajia on kuulusteltu ja pantu syytteeseen. Vastuussa vakavista ihmisoikeusrikkomuksista niitä vastaan, jotka puolustavat legitiimejä oikeuksiaan, mukaan lukien sananvapautta.
               
               
                  10.10.2011
               
            
                  19.
               
               
                  SALARKIA Mahmoud
               
               
                   
               
               
                  Teheranin yleisen syyttäjän sijainen vankila-asioissa.
                  Välittömässä vastuussa useista viattomien, rauhanomaisten mielenosoittajien ja aktivistien pidätysmääräyksistä. Monista ihmisoikeuspuolustajien kertomuksista käy ilmi, että käytännössä kaikkia hänen määräyksestään vangittuja henkilöitä pidetään eripituisia aikoja eristysvankeudessa ilman oikeutta tavata asianajajaansa tai omaisiaan ja ilman syytettä, eli heitä pidetään kadoksissa. Usein heidän perheilleen ei ilmoiteta vangitsemisesta.
               
               
                  10.10.2011
               
            
                  20.
               
               
                  SOURI Hojatollah
               
               
                   
               
               
                  Evinin vankilan johtajana vastuussa useista siellä tapahtuvista ihmisoikeusrikoksista kuten hakkaamisista sekä henkisestä ja seksuaalisesta pahoinpitelystä.
                  Eri lähteistä saatujen yhtenevien tietojen mukaan kidutus on Evinin vankilassa yleinen käytäntö. Osastolla 209 pidetään useita aktivisteja vangittuina heidän vastustettuaan rauhanomaisesti nykyisen hallituksen toimia.
               
               
                  10.10.2011
               
            
                  21.
               
               
                  TALA Hossein (alias TALA Hosseyn)
               
               
                  Iranian Tobacco Companyn johtaja
               
               
                  Teheranin maakunnan kenraalikuvernöörin ("Farmandar") sijainen syyskuuhun 2010, vastuussa erityisesti poliisivoimien väliintulosta ja niin ollen myös mielenosoitusten tukahduttamisesta.
                  Palkittiin joulukuussa 2010 osallisuudestaan vaalien jälkeisiin tukahduttamistoimiin.
               
               
                  10.10.2011
               
            
                  22.
               
               
                  TAMADDON Morteza (alias TAMADON Morteza)
               
               
                  Syntynyt 1959
                  Shahr-Kord Ispahanissa
               
               
                  Teheranin maakunnan IRGC:n kenraalikuvernööri, Teheranin maakunnan yleisen turvallisuuden neuvoston johtaja.
                  On tässä ominaisuudessa päävastuussa kaikista sortotoimista, myös poliittisten mielenosoitusten tukahduttamisesta, kesäkuusta 2009. Hänen tiedetään osallistuneen henkilökohtaisesti oppositiojohtajien Karroubi ja Moussavi häiritsemiseen.
               
               
                  10.10.2011
               
            
                  23.
               
               
                  ZEBHI Hossein
               
               
                   
               
               
                  Iranin yleisen syyttäjän sijainen.
                  Vastuussa useista vaalien jälkeisiin mielenosoituksiin liittyvistä oikeustapauksista.
               
               
                  10.10.2011
               
            
                  24.
               
               
                  BAHRAMI Mohammad-Kazem
               
               
                   
               
               
                  Asevoimien oikeudellisen osaston johtaja.
                  Osallistunut rauhanomaisten mielenosoittajien vastaisiin tukahduttamistoimiin.
               
               
                  10.10.2011
               
            
                  25.
               
               
                  HAJMOHAMMADI Aziz
               
               
                   
               
               
                  Entinen tuomari Evinin tuomioistuimen ensimmäisessä jaostossa, sittemmin tuomarina Teheranin maakunnan rikostuomioistuimen jaostossa 71.
                  Johtanut useita oikeudenkäyntejä mielenosoittajia vastaan, kuten Abdol-Reza Ghanbarin oikeudenkäyntiä: opettajana toiminut Ghanbari pidätettiin tammikuussa 2010 ja tuomittiin kuolemaan poliittisen toimintansa vuoksi. Evinin vankilan yhteyteen perustettiin ensimmäisen oikeusasteen tuomioistuin, ja Jafari Dolatabadi kannatti sen perustamista maaliskuussa 2010. Jotkut syytetyt eristetään, pahoinpidellään ja pakotetaan antamaan vääriä lausuntoja tässä vankilassa.
               
               
                  10.10.2011
               
            
                  26.
               
               
                  BAGHERI Mohammad-Bagher
               
               
                   
               
               
                  Etelä-Khorasanin maakunnan oikeushallinnon varapuheenjohtaja, vastuussa rikollisuuden torjunnasta.
                  Myönsi kesäkuussa 2011, että maaliskuun 2010 ja maaliskuun 2011 välisenä aikana oli pantu täytäntöön 140 kuolemanrangaistusta, minkä lisäksi satakunta muuta kuolemanrangaistusta on tiettävästi salaa pantu täytäntöön samana aikana samaisessa Etelä-Khorasanin maakunnassa perheiden ja asianajajien tietämättä.
                  Osallinen näin ollen oikeusturvan vakavaan loukkaamiseen ja kuolemanrangaistuksen ylenmääräiseen ja kasvavaan käyttöön.
               
               
                  10.10.2011
               
            
                  27.
               
               
                  BAKHTIARI Seyyed Morteza
               
               
                  Syntynyt 1952
                  Mashadissa (Iran)
               
               
                  Oikeusministeri, entinen Isfahanin kenraalikuvernööri ja valtion vankilalaitoksen johtaja (kesäkuuhun 2004).
                  Oikeusministerinä keskeisessä asemassa iranilaisten maastamuuttajien uhkaamisessa ja vainoamisessa ilmoittamalla sellaisen erityistuomioistuimen perustamisesta, joka keskittyy erityisesti maan ulkopuolella asuviin iranilaisiin. Teheranin syyttäjän alaisuudessa toimivat jaostot eri tuomioistuimissa saavat tehtäväkseen hoitaa ulkomaille muuttaneiden asioita.
               
               
                  10.10.2011
               
            
                  28.
               
               
                  HOSSEINI Dr Mohammad (alias HOSSEYNI, Dr Seyyed Mohammad; Seyed, Sayyed ja Sayyid)
               
               
                  Syntynyt 1961
                  Rafsanjanissa Kermanin provinssissa
               
               
                  Kulttuuriministeri ja islamilaisen opastuksen ministeri syyskuusta 2009.
                  Entisenä IRGC:n jäsenenä osallistunut journalistien tukahduttamiseen.
               
               
                  10.10.2011
               
            
                  29.
               
               
                  MOSLEHI Heydar (alias MOSLEHI Heidar; MOSLEHI Haidar)
               
               
                  Synt.paikka: Isfahan (Iran)
                  Synt.aika: 1956
               
               
                  Tiedustelutoiminnan ministeri. Ministeriö on hänen johdollaan jatkanut laajalle levinnyttä mielenosoittajien ja toisinajattelijoiden mielivaltaista vangitsemista ja vainoamista.
                  Ministeriö johtaa yhä Evinin vankilan osasto 209:ää, jossa useita aktivisteja pidetään vangittuina heidän osallistuttuaan hallituksen vastaiseen rauhanomaiseen toimintaan. Ministeriön kuulustelijat ovat hakanneet osasto 209:n vankeja ja syyllistyneet henkiseen ja seksuaaliseen pahoinpitelyyn. Moslehi on tiedusteluministerinä vastuussa väkivallasta.
               
               
                  10.10.2011